ขอถามคุณค่ะ เมื่อวันที่ 20 ม.ค. ที่ผ่านมา เราเพิ่งไปฉีดยาวัคซีนพิษสุนัขบ้าเข็มที่ 3 มา แล้วมาเมื่อคืนจนตอนนี้ (25 ม.ค.) รู้สึกเหมือนจะเป็นหวัด มีอาการไข้ต่ำๆ และมีน้ำมูก แสบในโพรงจมูกนิดหน่อย ขอถามคุณว่าสามารถกินยาทิฟฟี่ได้ไหมคะ และอาการที่เราเป็นคงไม่เกี่ยวกับโรคพิษสุนัขบ้าใช่ไหมคะ เพราะตอนนี้ผ่านมา 18 วันแล้ว แมวที่ข่วนยังมีชีวิตอยู่ค่ะ
สวัสดีค่ะ อาการมีไข้ มีน้ำมูก แสบในโพรงจมูก ไม่ใช่อาการของโรคพิษสุนัขบ้าแต่อย่างใด และอย่างที่เคยกล่าวไป ว่าหากแมวยังคงมีชีวิติยู่ในตอนนี้ ซึ่งผ่านมา 18 วันแล้ว ก็แสดงว่าแมวไม่ได้เป็นโรคพิษสุนัขบ้า และเราก็จะไม่ติดโรคพิษสุนัขบ้ามาค่ะดังนั้น อาการที่เป็นอยู่ จึงน่าจะเกิดจากการเป็นไข้หวัด ซึ่งการดูแลรักษาตัวเองได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่และดื่มแอลกอฮอล์ หลีกเลี่ยงการโดนลม โดนฝน และการอยู่ในที่ที่อากาศเย็น ใช้หน้ากากป้องกันฝุ่นเมื่อต้องอยู่ในที่ที่มีฝุ่นละอองมาก ทานยาบรรเทาตามอาการ เช่น ยาลดไข้ แก้ปวดเมื่อย ได้แก่ พาราเซตามอล ไอบูโพรเฟน ยาลดน้ำมูก เป็นต้น ส่วนยาทิฟฟี่ ก็สามารถที่จะทานได้ค่ะโดยทานตามคำแนะนำข้างฉลากแต่หากอาการรุนแรงขึ้น มีไข้ขึ้นสูง เจ็บคอมาก ไอมาก มีน้ำมูกมาก ก็อาจเกิดจากสาเหตุอื่นๆ เช่น ไข้หวัดใหญ่ คออักเสบ ไซนัสอักเสบ หลอดลมอักเสบ เป็นต้น ซึ่งแนะนำควรไปพบแพทย์เพื่อตรวจรักษาค่ะ